kardosdrur/scandi-wiki huggingface dataset:
The Broadway Melody

The Broadway Melody er en amerikansk filmmusical fra 1929 og den første tonefilm, der vandt en oscar for bedste film. En sekvens i filmen var i technicolor, denne er imidlertid gået tabt. Filmen var den første musical produceret af MGM og den første tonefilmmusical i Hollywood.

Filmen blev skrevet af Norman Houston og James Gleason efter en historie af Edmund Goulding, og instrueret af Harry Beaumont.

Handling 

Filmen handler om to søstre, Hank og Queenie, der er kommet til New York for at få deres gennembrud på Broadway. Hank er forlovet med Sangeren og danseren Eddie, der vil have søstrene med i Frank Zanfield's nye revy. Da han ser Queenie for første gang siden hun var en lille pige, bliver han forelsket i hende. Zanfield vil ikke have søstrene med i revyen, men da en pige falder ned fra en rekvisit, bliver Queenie kaldt ind som afløser i nummeret, hvor hun spiller overfor playboyen Jaques "Jock" Warriner, som straks begynder at lægge an på hende. Queenie begynder at bruge meget tid sammen med Jock, noget som Hank og Eddie ikke bryder sig om. De forbyder Queenie at se Jock igen, hvilket resultere i, at Quennie trækker sig væk fra sin søster. Queenie er kun sammen med Jock for at bekæmpe sine voksende følelser for Eddie. Eddie og Queenie afslører dog endelig sine følelser for hinanden, men Queenie vil ikke sårer sin søster, og løber derfor tilbage til Jock. Hank, der har set dem snakke, finder endelig ud af, at de er forelskede. Hun skælder Eddie ud for at have ladet Queenie løbe væk, og beder ham om at løber efter hende. Hun siger hun aldrig har elsket ham, men kun været sammen med ham for at fremme sin karriere. Da Eddie er gået bryder hun ud i en blanding af gråd og hysterisk latter. 
Eddie når frem til Queenie lige i det øjeblik Jock prøver at forgribe sig på hende. Eddie slår Jock i gulvet, og Queenie løber over i favnen på ham og de forlader Jock sammen. Eddie og Queenie bliver gift, og Queenie forlader sin karriere som revydanser, for at slå sig ned på Long Island. Hun beder Hank om at flytte ind sammen med dem.

Produktion 
Der blev også udgivet en stumfilmsversion, da mange biografteatre ikke havde lydudstyr. Filmen havde en musikalsk sekvens for "The wedding of the painted doll der var i technicolor. Farvefilm blev hurtigt en del af musicalgenren, og flere film blev udgivet i 1929 og 1930 som enten havde en sekvens i farver eller var helt i farver. Farvesekvensen gik desværre tabt, og findes i dag kun i sort og hvid.

Musicalnumre 
Musikken blev komponeret af Nacio Herb Brown og teksten blev skrevet af Arthur Freed.
"Broadway melody"
"Love boat"
"You were meant for me"
"Wedding of the painted doll"
"Boy friend"
"Truthful Deacon Brown" (Musik og tekst af Willard Robinson)
"Lovely lady"

Priser og nomineringer 
Oscar:
Bedste film (1928/29, vinder)
Bedste kvindelige hovedrolle (Bessie Love, nomineret)
Bedste instruktør (Harry Beaumont, nomineret)

Ekstern henvisning 
 

Musicalfilm fra USA
Oscar for bedste film
Amerikanske film fra 1929
Marie-Ève Pelletier

Marie-Ève Pelletier (født 18. maj 1982 i Repentigny, Quebec, Canada) er en kvindelig professionel tennisspiller fra Canada.

Marie-Ève Pelletier højeste rangering på WTA single rangliste var som nummer 106, hvilket hun opnåede 20. juni 2005. I double er den bedste placering nummer 54, hvilket blev opnået 19. april 2010.

Eksterne henvisninger 

Tennisspillere fra Canada
Personer fra Repentigny
Waves festival

Waves festival er en festival for teater og kunst, der afholdes i Vordingborg hvert andet år. 
Festivalen har eksisteret siden 1987, og bliver arrengeret af egnsteatret Cantabile 2.

I løbet af festival bliver der opført teater og fremvist kunst på byens gader, pladser og parker.

I 2009 havde Waves 21.000 besøgende, hvilket var det højeste nogensinde. Det blev gentaget i 2011.

Eksterne henvisninger 
 Waves festival på Cantabile 2's hjemmeside

Festivaler i Danmark
Kultur i Vordingborg
Maidoly Poumier

Maidoly Machado Poumier (født 2. januar 1984) er en håndboldspiller fra Cuba. Hun spiller på Cubas håndboldlandshold, og deltog under VM 2011 i Brasilien.

Kilder 

Håndboldspillere fra Cuba
Naddazza Valera

Naddazza Albreus Valera (født 2. marts 1987) er en håndboldspiller fra Cuba. Hun spiller på Cubas håndboldlandshold, og deltog under VM 2011 i Brasilien.

Kilder 

Håndboldspillere fra Cuba
Sharon Fichman

Sharon Fichman (født 3. december 1990 i Toronto, Ontario, Canada) er en kvindelig professionel tennisspiller fra Canada.

Sharon Fichman højeste rangering på WTA single rangliste var som nummer 114, hvilket hun opnåede 8. marts 2010. I double er den bedste placering nummer 83, hvilket blev opnået 3. maj 2010.

Eksterne henvisninger 

Tennisspillere fra Canada
Personer fra Toronto
Eneleidis Guevara

Eneleidis Llovera Guevara (født 4. august 1986) er en håndboldspiller fra Cuba. Hun spiller på Cubas håndboldlandshold, og deltog under VM 2011 i Brasilien.

Kilder 

Håndboldspillere fra Cuba
Lisandra Espinosa

Lisandra Zamora Espinosa (født 29. september 1986) er en håndboldspiller fra Cuba. Hun spiller på Cubas håndboldlandshold, og deltog under VM 2011 i Brasilien.

Kilder 

Håndboldspillere fra Cuba
Yenma Ramírez

Yenma Milan Ramírez (født 12. februar 1984) er en håndboldspiller fra Cuba. Hun spiller på Cubas håndboldlandshold, og deltog under VM 2011 i Brasilien.

Kilder 

Håndboldspillere fra Cuba
Milena Mesa

Milena Matos Mesa (26. juni 1993) er en håndboldspiller fra Cuba. Hun spiller på Cubas håndboldlandshold, og deltog under VM 2011 i Brasilien.

Kilder 

Håndboldspillere fra Cuba
Ludvig Cæsar Martin Aubert

Ludvig Cæsar Martin Aubert (født 30. marts 1807 i Kristiansand, død 14. juni 1887) var en norsk sprogforsker, søn af Benoni d'Aubert, far til Ludvig Mariboe Benjamin og Andreas Aubert.

Aubert var 1840-75 professor i latinsk filologi ved Kristiania Universitet. Hans forskningsområde var det latinske sprogs bygning, og han ansås for en af samtidens ypperste kendere af dette sprog.

Kilder 
 

Klassiske filologer
Filologer fra Norge
Ansatte ved Oslo Universitet
Faglitterære forfattere fra Norge
Ludvig Cæsar Martin
Nordmænd i 1800-tallet
Dansksprogede forfattere fra Norge
Queen's Park Football Club

Queen's Park Football Club er en fodboldklub i Glasgow, Skotland. Klubben er for tiden den eneste amatørklub i Scottish Football League. Klubbens amatørstatus er reflekteret i dens motto "Ludere Causa Ludendi" – at spille for spillets skyld.

Queen's Park blev grundlagt i 1867 og er dermed den ældste fodboldklub i Skotland, og den er samtidig den ældste fodboldklub i verden uden for England og Wales. Klubben har vundet Scottish Cup ti gange, senest i 1893, og er dermed den klub, der har vundet turneringen tredjefest gange, kun overgået af Celtic FC og Rangers FC. Queen's Park blev medlem af Scottish Football League i 1900, men det var efter klubbens storhedstid var ovre, og holdets bedste ligaplacering blev 5.-pladsen i 1929.

Queen's Park er endvidere den eneste skotske fodboldklub, der har spillet i en FA Cup-finale, hvilket skete i 1884 og 1885.

Klubben har hjemmebane på Hampden Park i det sydøstlige Glasgow, som også er hjemmebane for Skotlands fodboldlandshold og hovedkvarter for Scottish Football Association.

Eksterne henvisninger 
 Queen's Park FC
 Spiders Talk – Et forum for Queen's Park-fans 
 BBC Queen's Park
 Queen's Park Football Clubs historie 1867–1917

Noter 

Fodboldklubber i Skotland
Etableret i 1867
Sport i Glasgow
Oscaruddelingen 5. november 1930

Oscaruddelingen 5. november 1930 var den tredje oscaruddeling, hvor de bedste film fra 1929 og 1930 blev æret med en oscarstatuette af Academy of Motion Picture Arts and Sciences
Uddelingen fandt sted 5. november 1930, på The Ambassador Hotel i Los Angeles, USA. For første gang deltog alle akademiets medlemmer i afstemningen, hvor det tidligere havde været et dommerpanel.

Intet nyt fra vestfronten blev den første film der vandt en oscar for både bedste film og bedste instruktør,
noget der ville blive mere normalt i fremtidige uddelinger. 

Prinsgemalen fik 6 nomineringer, det største antal nogensinde på det tidspunkt, men vandt ingen oscars.

Oscar for Bedste lydoptagelse blev uddelt for første gang, og var den første nye kategori der blev indført siden den første uddeling.

Nominerede og vindere

Bedste produktion 
Universal Studios for Intet nyt fra vestfronten

Eksterne Hemvisninger 
Oscars hjemmeside

5. november 1930
Kultur i 1930
Baneresonans

Baneresonans forekommer, når to legemer i kredsløb påvirker hinandens kredsløb regelmæssigt, som regel ved at deres omløbstider udviser et heltalligt forhold. Det gælder f.eks. mellem planeten Neptun og dværgplaneten Pluto. Når Neptun foretager tre omløb om solen, foretager Pluto to omløb. Denne resonans betyder, at Plutos bane er i stand til at skære inden for Neptuns bane, uden at de to legemer kolliderer. Hver anden gang, Pluto skærer inden for Neptuns bane i løbet af det ca. 248 år lange omløb om solen, vil Neptun være bagefter Pluto og trække dens hastighed ned, så Pluto vil befinde sig inden for Neptun i ca. 20 år. Næste gang vil Neptun være foran Pluto og trække dens hastighed op, så Pluto kun vil befinde sig inden for Neptun i ca. 13 år.

Laplaceresonans 
Når der er en tilsvarende resonans mellem tre eller flere legemer, taler man om Laplaceresonans. Dette forekommer for tre af Jupiters galileiske måner: Når den inderste måne Io (Jupiter I) foretager fire omløb, foretager Europa (Jupiter II) to omløb, og Ganymedes (Jupiter III) ét omløb. For de to inderste af månerne medfører det store tidevandskræfter, der er årsag til Ios voldsomme vulkanske aktivitet og Europas revnede overflade.

Himmelmekanik
Norma Shearer

Edith Norma Shearer (født 10. august 1902, død 12. juni 1983) var en canadisk skuespiller og model. Hun var en af de mest populære skuespillere i Nordamerika fra midten af 1920'erne og gennem 1930'erne.

Shearer voksede op i Montreal, Canada og flyttede i 1920 til New York, hvor hun begyndte sin karriere som statist for Universal Pictures. I 1921 fik hun en større rolle i B-stumfilmen The Stealer, og fik derefter flere roller i stumfilm. Hun blev opdaget af filmproduceren Hal Roach fra Hollywood. Shearer flyttede til hollywood i foråret 1923, og begyndte at arbejde for Irving Thalberg, som hun senere blev gift med. Hun stoppede med at lave film i 1942. 

Shearer fik i 1960 en stjerne på Hollywood Walk of Fame.

Priser og nomineringer 
Oscar:
 Bedste kvindelige hovedrolle (Utro 1930, Vinder)
 Bedste kvindelige hovedrolle (Their Own Desire 1930, Nomineret)
 Bedste kvindelige hovedrolle (A free soul 1931, Nomineret)
 Bedste kvindelige hovedrolle (Barrets fra Wimpole Street 1935, nomineret)
 Bedste kvindelige hovedrolle (Romeo og Julie 1936, nomineret)
 Bedste kvindelige hovedrolle (Marie Antoinette 1938, nomineret)

Filmfestivalen i Venedig:
 Volpi cup for bedste skuespillerinde (''Marie Antoinette 1938, vinder)

Referencer

Eksterne henvisninger 

 

Filmskuespillere fra Canada
Modeller fra Canada
Personer fra Montreal
Canadiere i 1900-tallet
Oscar for bedste kvindelige hovedrolle
Hollywood Walk of Fame
Friedrich August Rosen

Friedrich August Rosen (født 2. september 1805 i Hannover, død 12. september 1837 i London) var en tysk orientalist, bror til Georg Rosen.

Rosen studerede først semitiske sprog i Leipzig og derefter sanskrit i Berlin under Bopps vejledning. Allerede 1827 udgav han Radices Sanscritæ (1827) og drog derefter til England, hvor han 1828—31 var professor i orientalske sprog i London. 

Fra 1831 beklædte han posten som sekretær i det asiatiske selskab, leverede udgaver af Mohammed ben Musas arabiske Algebra (1831) og af Haugthons Dictionary Bengali and Sanscrit explained in English (1833), samt forberedte en udgave af Rigveda, som han dog ikke fik fuldendt.

Kilder 

 

Orientalister fra Tyskland
Indologer
Faglitterære forfattere fra Tyskland
Tyskere i 1800-tallet
Personer fra Hannover
Salmonsens
Máxima af Nederlandene

Dronning Máxima af Nederlandene (født Máxima Zorreguita Cerruti, 17. maj 1971 i Buenos Aires, Argentina) er hustru til den hollandske konge, Willem-Alexander af Nederlandene.

Ægteskab og børn
Parret mødtes første gang i Sevilla i 1999, forlovelsen blev offentliggjort i 2001 og de blev gift i Amsterdam den 2. februar 2002. Forbindelsen var kontroversel og underlagt stor debat, da Máximas far havde været landbrugsminister under den argentinske diktator Jorge Rafael Videla, hvis regime menes at have dræbt op mod 30.000 mennesker. Máximas forældre deltog heller ikke ved brylluppet.

Parret har tre børn:
 Catharina-Amalia af Nederlandene (født 7. december 2003)
 Alexia af Nederlandene (født 26. juni 2005)
 Ariane af Nederlandene (født 10. april 2007)

Titel, prædikater og æresbevisninger

Titler og prædikater
17. maj 1971 — 2. februar 2002: Máxima Zorreguieta Cerruti
2. februar 2002 – 30. april 2013: Hendes Kongelige Højhed Prinsesse Maxima af Nederlandene, Prinsesse af Oranien-Nassau, Fru van Amsberg
30. april 2013 — nu: Hendes Majestæt Dronning Maxima, Prinsesse af Nederlandene, Prinsesse af Oranien-Nassau

Æresbevisninger

Udenlandske dekorationer 
 : Ridder af Elefantordenen (R.E.)  (2015)
 : Storkors af Sankt Olavs Orden (No.St.O.1.)  (2013)
 : Storkorskommandør af Den Kongelige Nordstjerneorden

Referencer

Eksterne henvisninger 

Dronning Maxima på Det Nederlandske Kongehus' officielle hjemmeside 

Dronninger af Nederlandene
Personer fra Buenos Aires
Prinsesser af Nederlandene
Storkorskommandører af Nordstjerneordenen
Elefantriddere
Storkors af Sankt Olavs Orden
Otto Gilbert David Aubert

Otto Gilbert David Aubert (1809-1838) var en norsk matematiker, søn af Benoni d'Aubert.

Aubert studerede matematik og skrev blandt andet en afhandling, Echantillon d’une analyse sphérique (Kristiania 1833), der er det eneste, som i Norge kom frem af moderne geometri før Sophus Lies optræden 1869. Efter nogle års lærervirksomhed i Kristiania var han 1834-37 i Stockholm lærer for kronprins Oskars sønner, de senere konger Karl og Oscar. Hans breve fra Stockholm, der vidner om hans mangesidige interesser og dannelse, er offentliggjorte af Sofie Aubert Lindbæk i Landflygtige. Af Aubert’ske Papirer, I (Kristiania 1910).

Kilder 
 

Matematikere fra Norge
Otto Gilbert David
Salmonsens
Nordmænd i 1800-tallet
Lillering

Lillering er en landsby i Østjylland, beliggende 3 km nordøst for Storring, 4 km sydøst for Skovby, 2 km vest for Harlev og 14 km vest for Aarhus centrum. Landsbyen hører til Aarhus Kommune og ligger i Region Midtjylland.

Lillering hører til Framlev Sogn. Framlev Kirke ligger 2 km mod nordøst i landsbyen Framlev, der er vokset sammen med Harlev.

Historie 
Omkring år 1900 var der i Lillering knap 20 huse og gårde samt brugsforening fra 1892, teglværk, forsamlingshus, friskole og sparekasse. Teglværket, der lå ved hovedvejen, blev nedlagt midt i 1920'erne. Landsbyen har stadig et forsamlingshus med to sale til hhv. 80 og 20 personer.

Jernbanen 
Lillering fik billetsalgssted på Hammelbanen (1902-56). Da banen blev anlagt, var opgaven delt mellem to entreprenører, og skillelinjen gik ved Lillering Skov. Den vestlige strækning blev færdig til tiden 1. oktober 1900 og blev indviet dagen før af et lille selskab, der på åbne godsvogne kørte fra Hammel til festpladsen i Lillering Skov. Den østlige strækning blev først færdig 1½ år senere. Øst for Lillering var der ved anlægget af banen ført et sidespor ind til en grusgrav, som banen benyttede frem til 1950.

Lillering billetsalgssted blev tegnet af arkitekt Heinrich Wenck. Lillering billetsalgssted var det eneste af banens oprindelige standsningssteder, der ikke havde status af station, men trafikken oversteg alle forventninger. I 1903 blev der anlagt stikspor og bygget varehus, så der kunne ekspederes stykgods, fra 1904 også ilgods. I 1912 blev stiksporet udvidet til omløbsspor, og sporet til grusgraven blev ført ind i omløbssporet. Der blev anlagt kreaturfold m.m., og 1. maj 1913 blev Lillering en rigtig station. I foråret 1935 anlagde man i skoven en betonrampe og et stikspor med plads til 4 godsvogne. Herfra blev der i et par år transporteret sten fra skoven til Aarhus.

Selvom stationen lå tæt på landsbyens sydvestlige hjørne, bevirkede den ikke nævneværdig byudvikling. 1. oktober 1955 – et halvt år før banens lukning – blev stationen nedrykket til trinbræt og mistede altså betjeningen. Stationsbygningen er bevaret på Bøgebakken 3. Fra Rødlundvænget i Harlev kan man gå på banetracéet til Lillering Skov.

Kommunalreform 1970 
Indtil 1970 hørte Lillering til Harlev-Framlev sognekommune, der blev indlemmet i Aarhus Kommune ved kommunalreformen i 1970.

Eksterne kilder/henvisninger 
 Asger Christiansen: Hammelbanen, bane bøger 1996, s. 16 f. og 112 f.

Lokaliteter i Aarhus Kommune
Ungdomsbolig

En Ungdomsbolig er en bolig omfattet af Lov om støttede private ungdomsboliger. Ved ungdomsboligstøtteloven kan der gives støtte til etablering af private boliger til unge uddannelsessøgende. Er der ydet støtte til etablering af ungdomsboliger, er ejendommens ejer forpligtet til at udleje ledige boliger til unge uddannelsessøgende. I forbindelse med meddelelse af tilsagn om støtte til etablering af ungdomsboliger godkender Erhvervsministeriet et lejeniveau for ungdomsboligerne, der skal svare til lejeniveauet for tilsvarende støttede ungdomsboliger.

Eksterne links 

 Ungdomsboligstøtteloven på Retsinformation

Boligleje
Dalstroj

Dalstroj var en organisation, der blev oprettet i 1931 af det sovjetiske NKVD (forløberen til KGB) for at lede vejbyggeri og udvinding af guld i Tsjukotka-regionen i Ruslands fjerne østen, også kendt som Kolyma. Dalstroj er det russiske akronym for Det fjerne nords anlægsselskab. Til at begynde med var det opprettet som Det statslige selskab for vejanlæg og industribygning i området Øvre Kolyma (). Efter omorganiseringen i 1952 var det kendt som Hoveddirektoratet for lejre og anlæg i det fjerne nord ().

Dalstroj overså udviklingen og minedriften i området ved hjælp af tvangsarbejde. Gennem årene oprettede Dalstroj omkring 80 Gulag-lejre i Kolyma-regionen. Som følge af en række afgørelser udvidedes området, der var under Dalstrojs ledelse inden 1951 til tre millioner kvadratkilometer. Byen Magadan var basen for denne virksomhed.

Litteratur 
 Ludwik Kowalski: Alaska Notes on Stalinism  
 Kolyma – Off to the Unknown – Stalin's Notorious Prison Camps in Siberia by Ayyub Baghirov (1906-1973) 
 Bollinger, Martin J., Stalin’s slave ships: Kolyma, the Gulag fleet, and the role of the West, Praeger, 2003, 217 p., 
 MacCannon, John: Red Arctic: polar exploration and the myth of the north in the Soviet Union, 1932-1939, Oxford University Press, 1998, 234p, 
 David Nordlander: Magadan and the Economic History of Dalstroi in the 1930s. Hoover Press: Gregory/Gulag DP0 HGRESG0600 rev1 p. 105. 

Gulag
Etableret i 1931
Organisationer fra Sovjetunionen
School of Pharmaceutical Sciences (Københavns Universitet)

School of Pharmaceutical Sciences blev oprettet 1. januar 2012, som et resultat af fusionen mellem Det Farmaceutiske Fakultet (forkortet FARMA) og Det Sundhedsvidenskabelige Fakultet (forkortet SUND) ved Københavns Universitet.

Under navnet School of Pharmaceutical Sciences videreføres alle de farmaceutiske uddannelses- og forskningsaktiviteter, der tidligere blev varetaget af Det Farmaceutiske Fakultet, på Det Sundhedsvidenskabelige Fakultet.

Historie 
School of Pharmaceutical Sciences''' historie starter i 1892 med grundlæggelsen af Den Farmaceutiske Læreanstalt i Stockholmsgade i København.

I 1942 flyttede den til større lokaler i Universitetsparken på Østerbro og ændrede ved den lejlighed navn til Danmarks Farmaceutiske Højskole.

Navnet ændredes igen i 2003, denne gang til Danmarks Farmaceutiske Universitet.

Dette blev 1. januar 2007 til et fakultet under Københavns Universitet med navnet Det Farmaceutiske Fakultet.

1. januar 2012 fusionerede fakultetet med Det Sundhedsvidenskabelige Fakultet på Københavns Universitet og ophørte dermed som selvstændigt fakultet, mens School of Pharmaceutical Sciences blev oprettet for fremover at danne rammen og de farmaceutiske uddannelses- og forskningsaktiviteter på det nye fakultet.

 Institutter School of Pharmaceutical Sciences' aktiviteter er samlet på følgende tre institutter:
 Institut for Farmaci og Analytisk Kemi
 Institut for Farmakologi og Farmakoterapi
 Institut for Molekylær Lægemiddelforskning
De tre institutter planlægges sammenlagt til to i løbet af 2012.

 Uddannelser 
På School of Pharmaceutical Sciences'' udbydes følgende uddannelser:
 Cand.pharm. (farmaceutuddannelsen)
 Cand.scient. i lægemiddelvidenskab
 Cand.scient. i medicinalkemi
 Cand.scient.pharm. (kandidat i farmaceutisk videnskab)
 Ph.d.-uddannelser
 Adjunktuddannelsen
 Master of Industrial Drug Development
 Master of Drug Management (masteruddannelse i kvalitetssikret lægemiddelanvendelse)
 Master of Pharmaceutical Regulatory Affairs

Eksterne kilder, links og henvisninger 
 Det Farmaceutiske Fakultet, Københavns Universitet

Farmaci
Farmakologi
Fakulteter ved Københavns Universitet
Apoteksvæsen
Etableret i 2012
Oscaruddelingen 1931

Oscaruddelingen 1931 var den fjerde oscaruddeling, hvor de bedste film fra 1930 og 1931 blev æret med en oscarstatuette af Academy of Motion Picture Arts and Sciences
Uddelingen fandt sted 10. november 1931, på Biltmore Hotel i Los Angeles, USA.

Cimarron blev den første western der vandt en Oscar for bedste film og den eneste i genren i 59 år indtil Danser med ulve vandt i 1990.
Filmen var også den første der modtog 7 nomineringer, og den første der vandt mere end 2 priser.

Jackie Cooper blev den første barnestjerne der fik en nominering, og var den yngste i næsten 50 år. Han er den anden yngste oscarnominerede nogensinde, 
og den eneste under 18 der har modtaget en nominering til bedste mandlige hovedrolle. 
Under uddelingen faldt han i søvn på skulderen af Marie Dressler, der var nomineret i kategorien bedste kvindelige hovedrolle. Da Dressler
blev udråbt som vinder måtte han roligt flyttes over i sin mors skød.

Nominerede og vindere

Eksterne Hemvisninger 

Oscars legacy hjemmeside

1931
Kultur i 1931
Jānis Krūmiņš

Jānis Krūmiņš (  ; født 30. januar 1930 i Raiskuma pagasts i Letland, død 20. november 1994 i Ādaži i Letland) var en sovjetisk basketballspiller med lettisk baggrund. Godt hjulpet af sin højde på 220 centimeter, var Krūmiņš den første kæmpe centerspiller, der dominerede europæisk basketball i mange år.

Som spiller for det sovjetiske basketballlandshold var Krūmiņš med til at vinde tre guldmedaljer ved EM i basketball i  1959, 1961 og 1963. Han var også med til at vinde tre sølvmedaljer ved de olympiske lege i 1956, 1960 og 1964.

Referencer

Litteratur

Eksterne henvisninger 

 
  

Personer fra Letland
Basketballspillere fra Sovjetunionen
Olympiske sølvmedaljevindere fra Sovjetunionen
Medaljevindere ved sommer-OL 1956
Medaljevindere ved sommer-OL 1960
Medaljevindere ved sommer-OL 1964
Bootsy Collins

William Earl "Bootsy" Collins (26. oktober 1951 i Cincinnati i Ohio) er en amerikansk basguitarist, sanger og sangskriver. Han er mest kendt for sit samarbejde med James Brown i 1960'erne og for deltagelse i funk-kollektivet Parliament-Funkadelic i 1970'erne. Han regnes som en af de fremste guitarister indenfor funk, og i 1997 blev han optaget i Rock and Roll Hall of Fame and Museum sammen med femten andre medlemmer af Parliament-Funkadelic.

Bootsy Collins har også haft et omfattende samarbejde med musikere og producenter indenfor diverse genrer, blandt andet Jerry Harrison, Deee-Lite, Bill Laswell, Fatboy Slim, Buckethead, Snoop Dogg, Malcolm McLaren og Little Richard. Han har desuden deltaget i flere kortlivede grupper, blandt andet bluegrass/funk-bandet GrooveGrass Boyz og funkgruppen Axiom Funk (med George Clinton og flere andre kollektiv-medlemmer). Med New Rubber Band optrådte han i 1998 på North Sea Jazz Festival i Haag.

Diskografi

Eksterne henvisninger 

Officiel hjemmeside  
Bootsy's Funk University 

Personer fra Cincinnati
Basguitarister
Guitarister fra USA
Sangskrivere fra USA